jkorsvik/nowiki_second_scrape_merged huggingface dataset:
Daphne jasminea

Daphne jasminea er en krypende, eviggrønn dvergbusk i tysbastfamilien.
Den blir opptil 20 cm høy. De små, hvite blomstene ligner litt på sjasmin. Arten vokser i garrigue og på kalkklipper. Det er to underarter, subsp. jasminea i Hellas og subsp. jarmilae fra Kyrenaika i Libya.


== Kilder ==
«Daphne jasminea». seidelbast.net. Besøkt 8. desember 2014. 
«Daphne jasminea». Alpine Garden Society. Besøkt 8. desember 2014. 
J. Pedrol (2011). «Daphne jasminea». Thymelaeaceae. – In: Euro+Med Plantbase - the information resource for Euro-Mediterranean plant diversity. Besøkt 8. februar 2016. 


== Eksterne lenker ==
(en) Daphne jasminea i Encyclopedia of Life 
(en) Daphne jasminea i Global Biodiversity Information Facility 
(en) Daphne jasminea hos The International Plant Names Index 
(en) Daphne jasminea hos Tropicos 
(en) Kategori:Daphne jasminea – bilder, video eller lyd på Wikimedia Commons
Werner Schmieder

Werner Schmieder (født 11. november 1926 i Possendorf i Bannewitz i Landkreis Sächsische Schweiz-Osterzgebirge i Sachsen) er en tidligere tysk politiker i DDR (SED). Han var fra 1980 til 1981 finansminister i DDR.Werner Schmieder ble født inn i en arbeiderfamilie og utdannet seg som økonom. Han ble medlem av NSDAP i 1944 og soldat i Wehrmacht i samme år. Schmieder satt fra 1944 til 1948 i sovjetisk krigsfangenskap. Han var medlem av DVP fra 1948 til 1955. Etter å ha blitt finansminister i 1980 ble han også medlem av presidiet i ministerrådet. I mars 1981 ga han overfor Günter Ehrensperger som var leder for avdelingen for planlegging og finanser i sentralkomiteen i SED, uttrykk for at han var misfornøyd med at hans departement hadde mottatt uvanlige krav, blant annet et krav om skattefrihet på 90 millioner DDR-Mark til et østerriksk firma. Skattefriheten var meddelt av Erich Honecker. Schmieder gikk deretter etter kort tid av, fulgt av en melding om at han hadde fratrådt «etter eget ønske.»


== Referanser ==
Arve Bringaker

Arve Bringaker (født 12. juli 1947, død 18. desember 2016) var en norsk kunsthistoriker. Han var fra 1977 til 2015 intendant/daglig leder i Norsk Billedhoggerforening; i den forbindelse redigerte han flere bøker og kuraterte flere utstillinger om billedhuggerkunst.Bringaker ble tildelt Ingeborg og Per Palle Storms ærespris for 2013.


== Referanser ==


== Eksterne lenker ==
(no) Publikasjoner av Arve Bringaker i BIBSYS
Feliciano Viera

Feliciano Alberto Viera Borges (født 1872 i Salto, død 1927 samme sted) var en uruguayansk politiker. Han fungerte som president i Uruguay fra 1. mars 1915 til 1. mars 1919.


== Se også ==
Liste over Uruguays presidenter


== Referanser ==


== Eksterne lenker ==
(en) Feliciano Viera – kategori av bilder, video eller lyd på Commons 
Liste over Uruguays presidenter fra 1830 til 2005,  www.parlamento.gub.uy (spansk)
Baltasar Brum

Baltasar Brum Rodríguez (født 18. juni 1883 i Artigas, død 31. mars 1933 i Montevideo) var en uruguayansk advokat og politiker. Han fungerte som president i Uruguay fra 1. mars 1919 til 1. mars 1923.


== Se også ==
Liste over Uruguays presidenter
Baltasar Brum (Uruguay)


== Referanser ==


== Eksterne lenker ==
(en) Baltasar Brum – kategori av bilder, video eller lyd på Commons 
Liste over Uruguays presidenter fra 1830 til 2005,  www.parlamento.gub.uy (spansk)
Brødbyre

Brødbyre er ei kiste med lokk, til oppbevaring av flatbrød, den gang da hjemmelaget flatbrød var vanlig på gårdene.  Brødbyrene hadde sin plass på stabburet.  Det var ofte kors innskåret på lokket og på sidene, slik at brødet var beskyttet mot onde makter. Flatbrød kunne også oppbevares i store tønner.


== Referanser ==


== Litteratur ==
Hilmar Stigum og Kristofer Visted: Vår gamle bondekultur II. 3. utgave. Oslo 1971.
José Serrato

José Serrato Bergeróo (født 30. september 1868 i Montevideo, død 7. september 1960 samme sted) var en uruguayansk ingeniør og politiker. Han fungerte som president i Uruguay fra 1. mars 1923 til 1. mars 1927.


== Se også ==
Liste over Uruguays presidenter


== Referanser ==


== Eksterne lenker ==
Liste over Uruguays presidenter fra 1830 til 2005,  www.parlamento.gub.uy (spansk)
Arkeologisk horisont

Arkeologisk horisont er i arkeologien benevnelsen på et bredt utgravd geologisk lag som inneholder kunst eller kulturgjenstander på et arkeologisk funnsted eller et større geografisk område. Den utgjør et distinkt lag innenfor dette funnstedets eller områdets arkeologiske sekvens.


== Referanser ==


== Litteratur ==
Pool, Christopher A. (2007). Olmec Archaeology and Early Mesoamerica. Cambridge: Cambridge University Press. ISBN 978-0-521-78882-3. 
David W. Anthony (2007). «How to Reconstruct a Dead Culture». The Horse, the Wheel, and Language: How Bronze-Age Riders from the Eurasian Steppes Shaped the Modern World. Princeton University Press. s. 131–. ISBN 978-0-691-05887-0. Besøkt 21. oktober 2011.
Juan Campisteguy

Juan Campisteguy Oxcoby (født 7. september 1859 i Montevideo, død 4. september 1937 samme sted) var en uruguayansk advokat, militær og politiker. Han fungerte som president i Uruguay fra 1. mars 1927 til 1. mars 1931.


== Referanser ==


== Eksterne lenker ==
Liste over Uruguays presidenter fra 1830 til 2005,  www.parlamento.gub.uy (spansk)
Gabriel Terra

José Luis Gabriel Terra Leivas (født 1. august 1873 i Montevideo, død 15. september 1942 samme sted) var en uruguayansk advokat, militær og politiker. Han fungerte som president i Uruguay fra 1. mars 1931 til 19. juni 1938.


== Se også ==
Liste over Uruguays presidenter


== Referanser ==


== Eksterne lenker ==
Liste over Uruguays presidenter fra 1830 til 2005,  www.parlamento.gub.uy (spansk)
Lars Nyberg

Lars Nyberg er navnet til flere personer: 

Lars Nyberg svensk bedriftsleder (1951-)
Lars Nyberg finsk radiopioner og forfatter (1905–1999)
Audi Arena

Audi Arena er en flerbruks idrettsarena i Győr, Ungarn. Den er oppkalt etter bilfirmaet Audi AG, som betaler deler av byggekostnadene og dermed eier navnet i ti år. Arenaen kan ta 5 500 tilskuere og er den nye hjemmearenaen til den ungarske håndballklubben Győri Audi ETO KC. Audi arena er et av spillestedene under Håndball-EM 2014 for kvinner.
Byggingen av arenaen med 6000 m² grunnflate startet 30. januar 2014 og den ble åpnet 15. november 2014. Kostnaden var på 4,3 milliarder forint, som tilsvarer omtrent 125 millioner norske kroner (pr. desember 2014). Arenaen er koblet sammen med den nyrenoverte sportshallen Magvassy Mihály. 


== Referanser ==
Lýdia Jakubisová

Lýdia Jakubisová (født Fábryová; 14. oktober 1981 i Bojnice) er en slovakisk håndballspiller, som spiller for den tyske klubben Thüringer og på det slovakiske landslaget.


== Referanser ==


== Eksterne lenker ==
(en) Lýdia Jakubisová – Det europeiske håndballforbundet (EHF)
Daphne pontica

Daphne pontica er en eviggrønn busk i tysbastfamilien som blir 40–100 cm høy.
Blomstene er gulgrønne og dufter. Bærene er svarte hos subsp. pontica, men subsp. haematocarpa har røde bær. Den vokser fra havnivå opp til 2200 moh. Arten vokser som regel i skog av orientbøk og nordmannsgran, men kan også finnes i kratt av hassel og Rhododendron, eller i bratte fjellsider. Utbredelsen omfatter sørøstlige Bulgaria, Nord-Tyrkia, Kaukasus og nordlige Iran.


== Kilder ==
«Daphne pontica». seidelbast.net. Besøkt 9. desember 2014. 
J. Pedrol (2011). «Daphne pontica». Thymelaeaceae. – In: Euro+Med Plantbase - the information resource for Euro-Mediterranean plant diversity. Besøkt 8. februar 2016. 


== Eksterne lenker ==
(en) Daphne pontica i Encyclopedia of Life 
(en) Daphne pontica i Global Biodiversity Information Facility 
(en) Daphne pontica hos The International Plant Names Index 
(en) Daphne pontica hos Tropicos 
(en) Kategori:Daphne pontica – bilder, video eller lyd på Wikimedia Commons 
(en) Daphne pontica – galleri av bilder, video eller lyd på Wikimedia Commons 
Daphne pontica – detaljert informasjon på Wikispecies
Munir El Haddadi

Munir El Haddadi Mohamed (født 1. september 1995) er en spansk-marokkansk fotballspiller som spiller for Getafe.Han debuterte for Barcelona den 24. august 2014 mot Elche CF på Camp Nou, en kamp de vant 3–0 og Haddadi scoret det andre målet.Haddadi ble født i Spania, men begge foreldrene er fra Marokko. Han var dermed spilleberettiget for begge nasjonene. Den 8. september 2014 debuterte han for Spania mot Makedonia i en EM-kvalifiseringskamp.


== Meritter ==
FC BarcelonaPrimera División (1):2014/2015
Copa del Rey (1): 2014/2015
UEFA Champions League (1): 2014/2015
UEFA Super Cup (1): 2015


== Referanser ==


== Eksterne lenker ==
(en) Munir El Haddadi – kategori av bilder, video eller lyd på Commons 
(en) Munir El Haddadi – FIFA 
(en) Munir El Haddadi – UEFA 
(en) Munir El Haddadi – Transfermarkt 
(en) Munir El Haddadi – national-football-teams.com 
(en) Munir El Haddadi – WorldFootball.net 
(en) Munir El Haddadi – Soccerbase.com 
(en) Munir El Haddadi – FootballDatabase.eu 
(en) Munir El Haddadi – Soccerway 
(en) Munir El Haddadi – EU-Football.info 
(en) Munir El Haddadi – FBref
Sandro Ramírez

Sandro Ramírez Castillo (født 9. juli 1995) er en spansk fotballspiller som spiller for Las Palmas, på lån fra SD Huesca.Han debuterte for Barcelona den 31. august 2014 i en borte kamp mot Villarreal CF. De vant kampen 1-0 og Ramírez scoret kampens eneste mål. Han scoret sitt første mål i UEFA Champions League den 21. oktober 2014 hjemme mot AFC Ajax. En kamp de vant 3-1 og Ramírez scoret det siste målet.


== Meritter ==
FC BarcelonaPrimera División (1): 2014/2015
Copa del Rey (1): 2014/2015
UEFA Champions League (1): 2014/2015
UEFA Super Cup (1): 2015


== Referanser ==


== Eksterne lenker ==
(en) Sandro Ramírez – kategori av bilder, video eller lyd på Commons 
(en) Sandro Ramírez – FIFA 
(en) Sandro Ramírez – UEFA 
(en) Sandro Ramírez – Transfermarkt 
(en) Sandro Ramírez – WorldFootball.net 
(en) Sandro Ramírez – Soccerbase.com 
(en) Sandro Ramírez – FootballDatabase.eu 
(en) Sandro Ramírez – Soccerway 
(en) Sandro Ramírez – FBref 
(es) Sandro Ramírez – as.com 
BDFutbol profile
Futbolme profile
Robert G. Elliott

Robert G. Elliott (1874 - 1939) var amerkansk bøddel, eller State Electrican som var hans offisielle tittel. Han virket i New York og nabostater på Østkysten fra 1926 til 1939.
Det sies at han utførte 387 henrettelser i den elektriske stol. Blant hans mer kjente klienter var Sacco og Vanzetti, Ruth Snyder og Bruno Hauptmann.
Om  man i denne forbindelse kan tale om perfeksjon og teknikk var Elliott en mester. han fant ut at man måtte altenere  spenning og varighet, slik at den dødsdømte først mistet bevisstheten og deretter livet på en forholdsvis fredelig måte
Han var ansatt som ordinær elektriker i fengslet, men fikk et salær på 150 dollar for hver henrettelse.
Etter henrettelsen av Sacco og Vanzetti ble han utsatt for et attentat ved at ukjente sprengte huset hans.  En tid hadde han liivvakt.


== Kilder ==
Bill Bryson:En sommer, Amerika 1927
Daphne striata

Daphne striata er en eviggrønn dvergbusk i tysbastfamilien. Den har en krypende vekst, blir 5–40 cm høy og har rosa blomster i mai–juli. Arten minner om rosetysbast (Daphne cneorum), men stilker og blad er uten hår. Daphne striata vokser på kalkgrunn i Alpene i en høyde på 1000–2800 moh.


== Kilder ==
«Daphne striata». seidelbast.net. Besøkt 9. desember 2014. 
J. Pedrol (2011). «Daphne striata». Thymelaeaceae. – In: Euro+Med Plantbase - the information resource for Euro-Mediterranean plant diversity. Besøkt 8. februar 2016. 


== Eksterne lenker ==
(en) Daphne striata i Encyclopedia of Life 
(en) Daphne striata i Global Biodiversity Information Facility 
(en) Daphne striata hos NCBI 
(en) Daphne striata hos The International Plant Names Index 
(en) Daphne striata hos Tropicos 
(en) Kategori:Daphne striata – bilder, video eller lyd på Wikimedia Commons 
(en) Daphne striata – galleri av bilder, video eller lyd på Wikimedia Commons 
Daphne striata – detaljert informasjon på Wikispecies
Bjøra (Tolga)

Bjøra er ei elv i Tolga kommune i Innlandet. Den er ei venstre sideelv til Glåma, som den munner ut i rundt fem kilometer øst for Tolga sentrum. Elva har utspring fra Bjørsjøen, og renner mot nord gjennom et skogkledt landskap. De nedre delene av elva ligger innenfor Bjøreggene naturreservat. Elva er 6,35 kilometer lang, og har et nedbørfelt på rundt 25 km².


== Referanser ==
Sandvika bru

Sandvika bru er del av motorveien Europavei 18 forbi Sandvika i Bærum. Fra vest mot øst krysser den Sandvikselva, Brambanis vei og Fv618Fylkesvei 618 Sandviksveien på Kadettangen, og et stykke av Sandviksbukta.
18. juni 2014 vedtok kommunestyret i Bærum at E18 skal flyttes lenger mot nord. Sandvika bru vil da bli erstattet av en kortere bru over Sandvikselva.


== Se også ==
Liste over broer i Norge
Liste over broer i Norge etter lengde


== Referanser ==


== Eksterne lenker ==
Vegvesenets vegkart
Rust (videospill)

Rust er et flerspiller-overlevelsesspill fra 2018, utviklet og publisert av det uavhengige Facepunch Studios 8. februar 2018 for Microsoft Windows, macOS og Linux. Rust var opprinnelig laget som en klone av DayZ, en populær mod for ARMA 2, med lignende bygge-elementer som de funnet i Minecraft.


== Innhold ==
I spillet befinner spilleren seg i en post-apokalyptisk verden, og må gjøre alt for å overleve. Man starter med en stein og en fakkel og må utnytte disse, lage en øks, og samle ressurser til man kan opprette en base. Man må samle ressurser som skinn, mat, jern, svovel og ved, som kan samles inn ved å bruke en stein eller en øks. Man kan også konstruere avanserte våpen, og må overkomme ville dyr som bjørn og ulv. Men den største utfordringen i spillet er å overleve de andre spillerne. I spillet kan spillerne velge forskjellige servere å spille på, disse kan spillerne bytte på så ofte de vil.


== Eksterne lenker ==
(en) Rust på Steam 
(en) Rust hos MobyGames 
(en) Rust på OpenCritic 
(en) Rust hos Giant Bomb 
(en) Rust hos Internet Game Database
Emily Stang Sando

Emily Stang Sando (født 8. mars 1989 i Holmestrand) er en norsk håndballmålvakt, som spiller for den tyske klubben SG BBM Bietigheim og det norske kvinnelandslaget.


== Karriere ==


=== Klubb ===
Tidligere har hun spilt for de danske klubbene København, Odense og Esbjerg, de norske klubbene Flint Tønsberg og Larvik og for ŽRK Budućnost i Montenegro.


=== Landslag ===
Hun ble landskjent etter landslagskampen mot Ukraina 9. desember 2014, da Norge vant 34–23.Hun spilte på Norges lag som tok gull i EM 2020.


== Privatliv ==
Hennes far, Harald Sando, vant Nikken-prisen for 2014.


== Referanser ==


== Eksterne lenker ==
(en) Emily Stang Sando – Det europeiske håndballforbundet (EHF) 
(en) Emily Stang Sando – Norges Håndballforbund 
Emily Stang Sando på www.altomfotball.no
Emily Stang Sando på www.teamesbjerg.dk
Daphne malyana

Daphne malyana er en eviggrønn dvergbusk i tysbastfamilien. Den er tett forgrenet og blir 10–30 cm høy. Blomstene er hvite og bærene oransje. Den vokser i sprekker i kalksteinsfjell i en høyde på 600–2000 moh. Arten er funnet øst i Bosnia-Hercegovina, nord i Montenegro og vest i Serbia.


== Kilder ==
M. Jušković (2010). «Comparative analysis of populations of the Balkan endemic species Daphne malyana Blečić (Thymeleaceae)». Arch. Biol. Sci. 62 (4): 1151–1162. ISSN 1821-4339. doi:10.2298/ABS1004151J. 
«Daphne malyana». seidelbast.net. Besøkt 9. desember 2014. 


== Eksterne lenker ==
(en) Daphne malyana i Global Biodiversity Information Facility 
(en) Daphne malyana hos The International Plant Names Index 
(en) Daphne malyana hos Tropicos
SeaBird Exploration

SeaBird Exploration (OSE: SBX) er en tilbyder av 2D/3D-seismikktjenester, samt tilhørende produkter og tjenester til olje- og gassindustrien. Selskapet er notert på Oslo Børs og har hovedkontor på Kypros. I tillegg har selskapet regionkontorer i Oslo, Dubai, Singapore, Houston, Odessa og St. Petersburg.Høsten 2014 ble det kjent at selskapet utførte seismiske undersøkelser på sokkelen utenfor det omstridte området Vest-Sahara. Marokkos oljeleting har tidligere blitt vurdert som folkerettsstridig ifølge FNs juridiske kontor. Selskapet har i ettertid beklaget å ha utført undersøkelsene i Vest-Sahara.


== Referanser ==


== Eksterne lenker ==
Offisielt nettsted
Visens venners viser, første samling

Visens venners viser, første samling er ei bok med 10 sanger utgitt av foreningen Visens venner i 1950. Samlinga inneholder:

Falle Landers vise (trad.)
Fiskervisen (tekst Gabriel Scott, melodi Erling Brinchmann)
Den grumme fader (trad.)
Den skönste lilja (tekst trad., melodi Aase Mohn)
Gatefeiersang (tekst og melodi Jens Gunderssen)
Frieri'e hans Ola Husmainn (tekst Alv Schiefloe, melodi Carlo Wigum)
På vakta (tekst og melodi Jens Gunderssen)
Visen til vennen Nikkolaj (tekst Vilhelm Krag, melodi Heide Sørensen)
Ballade (tekst Odd Nansen, melodi Yukon Gjelseth)
Dreyfus-visa (tekst og melodi ukjent) – visen på Kristiansund-dialekt handler om den franske rettsskandalen kjent som Dreyfus-saken


== Referanser ==
Heidi Sævareid

Heidi Sævareid (født 30. januar 1984 i Arendal) er en norsk forfatter, oversetter og litteraturkritiker, bosatt i Oslo fram til 2015. Hun flyttet da til Storbritannia og bor nå i Bristol (2018).Hun er oppvokst i Lillesand og Kristiansand, og har en mastergrad i nordisk litteratur fra Universitetet i Oslo 2007. Hun har arbeidet som forlagsredaktør i Cappelen og redaktør for Barnebokkritikk.no. Hun har vært kritiker i Vårt Land (2007-12), i Numer og på Barnebokkritikk.no. Hun har oversatt skjønnlitteratur for Lunde Forlag og Cappelen Damm.
Hun debuterte som forfatter i 2013 med ungdomsromanen Spranget. Den ble nominert til Brageprisen og tildelt Kulturdepartementets debutantpris. Romanen baserer seg på hennes egne erfaringer fra ungdomsmiljøet i Filadelfiamenigheten i Kristiansand. I ungdomsromanen Slipp hold (2015) er handlingen lagt til Grünerløkka og til et suspensionmiljø. For denne boken ble hun hedret med Riksmålsforbundets barne- og ungdomsbokpris.


== Bibliografi ==
Spranget – roman, Omnipax (2013)
Slipp hold – ungdomsroman, Mangschou forlag (2015)
Slagside – ungdomsroman, Gyldendal (2016)
Bruddlinjer – ungdomsroman, Gyldendal (2017)
Life in the U.K – roman, Flamme (2018)
Longyearbyen – roman, Gyldendal (2020)
XR UK – ungdomsroman, Flamme (2021)


== Referanser ==


== Kilder ==
Presentasjon av Heidi Sævareid i Forfatterkatalogen på Forfattersentrums nettsider
(no) Publikasjoner av Heidi Sævareid i BIBSYS
Baroch Tendler

Baroch Tendler er et forfatterpseudonym knyttet til én enkelt bok: ungdomsromanen Jakten, som ble utgitt av Cappelen Damm i 2009.Romanen skildrer et dødsfall, mistanker om æresdrap og rasistiske strømninger i et nåtidig, flerkulturelt Oslo. I tillegg skildres et gryende kjærlighetsforhold mellom de to guttene Johan og Mouni. Boka ble tildelt Kulturdepartementets debutantpris.
Det har vært spekulert i om Herman Willis står bak pseudonymet.


== Referanser ==
Sphinx Arms

Sphinx Arms er en sveitsisk våpenprodusent som er kjent for å lage pistoler. Pistolene deres har hovedsakelig blitt brukt av spesialstyrker, elitepolitienheter og sportsskyttere.


== Historie ==
Sphinx ble grunnlagt i 1876 og spesialiserte seg lenge på maskinering av presisjonsverktøy. Etter å lenge hatt ønske om å entre våpenindustrien kjøpte de på slutten av 1980-tallet opp ITM som hadde produsert modellene AT-84 (lisensiert klone av CZ 75), AT-84S og AT-88 (forbedret utgave CZ-designet). Sphinx utviklet designet videre og kom i 1993 ut med AT-380 og 2000-serien. Senere kom den svært kjente 3000-serien i 2003, og den siste SDP-serien kom i 2013. I tillegg til våpen produserer også Sphinx spesialverktøy og medisinsk utstyr.


== Produksjon ==
Alle Sphinx-pistoler er produsert i Sveits. AT-380, 2000- og 3000-seriene var ikke masseproduserte, men ble maskinert med ekstremt små toleranser og montert for hånd med høykvalitets løp tilpasset av børsemakere. Sphinx pistoler har derfor vært svært mye dyrere enn masseproduserte pistoler, men har hatt rykte for å være svært pålitelige og presise. Alle pistolene unntatt AT-380 har kommet med en testblink som viser egenspredningen.
I 2010 ble Sphinx kjøpt opp av amerikanske KRISS Group og begynte å legge om produksjonslinjene for masseproduksjon. Det gav utløp i SDP-serien som i 2013 ble den første masseproduserte pistolen fra Sphinx. Produksjonskostnadene ble senket med over 66%, delvis grunnet ISO-sertifisering.


== Modeller ==
AT-380
2000-serien: S, P, PS og H
3000-serien: Standard, Competition Production, Compact, Tactical, Police, SOP og Hi-Cap. Tilgjengelig i stål, rustfritt stål, titan eller aluminium.
SDP-serien: Compact, Compact Plus, Standard og Production. Tilgjengelig i polymer, stål, rustfritt stål, titan og aluminium.


== Referanser ==
Emilie Hegh Arntzen

Emilie Hegh Arntzen (født 1. januar 1994) er en norsk håndballspiller som spiller for CSM București og for det norske landslaget.


== Håndballkarriere ==


=== Klubblag ===
Hegh Arntzen startet tidlig med svømming og fotball, men valgte håndball i 3. klasse på barneskolen i Stord. Hun startet å spille håndball for Stord etter at moren Hanne Hegh startet et aldersbestemt jentelag i klubben, men familien flyttet til Skien da Hegh Arntzen var ni år. Der spilte hun for Gulset og Herkules, før hun meldte overgang til Gjerpen hvor faren Ketil Arntzen ble hennes trener.Den 20. mai 2014 signerte Hegh Arntzen kontrakt med Byåsen, og flyttet til Trondheim etter 2013/2014-sesongen. I 2017 gikk hun til Vipers Kristiansand etter å ha undertegnet en toårskontrakt med klubben. I 2021 gikk hun til CSM București i Romania.


=== Landslag ===
Hun debuterte på A-landslaget mot Island 9. oktober 2014 under Golden League i Danmark. Hun ble deretter tatt ut i troppen til Håndball-EM 2014.Høsten 2017 ble hun tatt ut til landslaget for å være bakspiller i kvalifiseringskampene til EM.Høsten 2018 ble hun på nytt tatt ut til landslaget. Hun spilte på Norges lag som tok gull i EM 2020.


=== Mesterskapstitler ===
Ungdoms-EM 2011: Bronsemedalje
Ungdoms-VM 2012: Bronsemedalje
Junior-EM 2013: 4.-plass
Junior-VM 2014: 9.-plass
EM 2014 – Gull
OL 2016 – Bronse
EM 2016 – Gull
EM 2020 – Gull
VM 2021 – Gull
EM 2022 – Gull


== Annet ==


=== Familie ===
Hegh Arntzens mor er tidligere landslagsspiller Hanne Hegh, mens hennes far er Gjerpen-trener Ketil Arntzen. Hegh Arntzen flyttet til Stord sommeren 1994, der hennes far var trener for Stord Handballs kvinnelag.


=== Studier ===
I 2014 studerte hun til barnevernspedagog i Trondheim ved siden av håndballen. Høsten 2016 startet hun på studier i økonomi og administrasjon ved NTNU Handelshøyskolen.


== Referanser ==


== Eksterne lenker ==
(en) Emilie Hegh Arntzen – Olympedia 
(en) Emilie Hegh Arntzen – Sports-Reference (OL-resultater – arkivert) 
(en) Emilie Hegh Arntzen – Det europeiske håndballforbundet (EHF) 
(en) Emilie Hegh Arntzen – Norges Håndballforbund 
Profil på Byaasen.no